इसलाम के मुताबिक अकीदत और ईमान के साथ क़द्र की शब (रात) में इबादत करनेवालों (इबादतगारों) के पिछले गुनाह माफ कर दिये जाते हैं। अल्लाह ने इस रात को हज़ार महीनों की रातों से बेहतर करार दिया है। शबे-कद्र को सबसे अफजल रात भी कहा जाता है। शबे-कद्र यानी एक ऐसी रात, जिसकी अहिमयत को अल्लाहताला ने अपनी मुकद्दस किताब कुरआन पाक में बयान फरमाया है। कुरआन के सूर अल कद्र में शबे-कद्र की अहिमयत का जिक्र है। आलिमों का कहना है कि जहां भी पिछले गुनाह माफ करने की बात आती है, वहां छोटे गुनाह बख्श दिये जाने से मुराद होती है। दो किस्म के गुनाहों कबीरा (बड़ा) और सग़ीरा (छोटा) में, कबीरा गुनाह माफ कराने के लिए ख़ुसूसी तौबा लाजिमी है। इस यकीन और इरादे के साथ क‍ि आइंदा कबीरा गुनाह नहीं होगी। रमज़ान में महीनेभर तौबा के साथ मुख्तिलफ इबादतें की जाती हैं, ताकि इनसान के सारे गुनाह धुल जायें और सारी दुनिया का मालिक राज़ी हो जाये।